laion/Wikipedia-Exotic huggingface dataset:
აზერბაიჯანის რესპუბლიკის ხმის ჩანაწერების სახელმწიფო არქივი

აზერბაიჯანის რესპუბლიკის აუდიოჩანაწერის სახელმწიფო არქივი (აზერ. Azərbaycan Respublikasının Dövlət Səs Yazıları Arxivi) — აზერბაიჯანის რესპუბლიკის ერთ-ერთი  სახელმწიფო არქივი, რომელიც არ შედის აზერბაიჯანის რესპუბლიკის ეროვნული არქივის დეპარტამენტის სტრუქტურაში . არქივში ინახება აუდიო ჩანაწერები. აზერბაიჯანის რესპუბლიკის ხმის ჩანაწერების სახელმწიფო არქივი შეიქმნა აზერბაიჯანის სსრ მინისტრთა საბჭოს 1968 წლის 5 აპრილის გადაწყვეტილებით. აზერბაიჯანის ეროვნულ საარქივო ადმინისტრაციას დაქვემდებარებულ 6 არქივს შორის ის არის ყველაზე ახალგაზრდა და რუსეთის შემდეგ მეორე მსგავსი დაწესებულება დსთ-ში. არქივში ინახება 70000 ხმის ჩანაწერი, 4000-ზე მეტი ვიდეო ჩანაწერი. ეს არის ხმოვანი ჩანაწერები, რომლებიც ასახავს მე-20 საუკუნეში მცხოვრები სახელმწიფო მოღვაწეების, პოლიტიკური და საზოგადო მოღვაწეების, მეცნიერებისა და კულტურის მოღვაწეების, ომისა და შრომის ვეტერანების ცხოვრებას, მოღვაწეობას. საარქივო კოლექციები ასევე შეიცავს ხალხური შემოქმედების ნიმუშებს, თეატრალურ წარმოდგენებს და სხვა აუდიო დოკუმენტებს. შენახვასთან ერთად არქივი ახორციელებს ძველი ხმის ჩანაწერების რესტავრაციას. აზერბაიჯანში ხმის ჩაწერის ისტორიის დასაწყისი უკავშირდება 1901 წელს ბაქოში იმპერიული რუსული მუსიკალური საზოგადოების ადგილობრივი ფილიალის გახსნას. პირველი შემსრულებელი აღმოსავლეთში, რომელმაც თავისი შესრულება გრამოფონის ლილვზე ჩაწერა, იყო ლეგენდარული აზერბაიჯანელი მომღერალი ჯაბარ გარიაღდიოღლუ. არქივის პირველი ფონოჩანაწერები იყო გრამოფონის ჩანაწერები 500-ზე მეტი მუღამით, თასნიფით, ხალხური სიმღერებითა და მელოდიებით. არქივი მუშაობს შენახული მასალების დიჯიტალიზაციაზე. თანამშრომლობს დიდი ბრიტანეთის სამეფო ბიბლიოთეკის კვლევით ცენტრთან, რომელსაც გაეგზავნა ცნობილი აზერბაიჯანელი აშუღ დასტანების 50-მდე ციფრული ხმოვანი ჩანაწერი. არქივში არსებული მასალების დაახლოებით 35 პროცენტი აღდგენილია და გაციფრულია, რომელიც მოიცავს 1902-1940-იანი წლების ხმის ჩანაწერებს. მთელი არქივი მოთავსებულია ელექტრონულ ფორმატში. აზერბაიჯანის ხმის ჩანაწერების სახელმწიფო არქივის პირველი დირექტორი 1969-1974  წლებში იყო ფილოლოგიის დოქტორი გულთეკინ სულთანოვა. 1974 წლიდან 2019 წლამდე არქივს ხელმძღვანელობდა აზერბაიჯანის კულტურის დამსახურებული მოღვაწე იაგუბ მადატოვი. 2019 წლიდან კი არქივის დირექტორის თანამდებობას იკავებს ხალიდა ფერეჯულაევა. Discography of Azerbaijan - არქივის ოფიციალური ვებ-გვერდი ↑ “Azərbaycan Respublikası Milli Arxiv İdarəsinin strukturuna daxil olmayan tabeliyindəki qurumların Siyahısı”nın təsdiq edilməsi haqqında. დაარქივებულია ორიგინალიდან — 2023-01-29. ციტირების თარიღი: 2023-01-29. ↑ Discography of Azerbaijan - არქივის ოფიციალური ვებ-გვერდი ↑ AZƏRBAYCAN RESPUBLİKASININ DÖVLƏT SƏS YAZILARI ARXİVİ (ARDSYA)- აზერბაიჯანის ეროვნული არქივის ოფიციალური ვებ-გვერდი
აჟდარ-ბეკ აშურბეკოვი

ჰაჯი იბრაჰიმ აჟდარ-ბეკ აშურბეკოვი (აზერ. Hacı İbrahim Əjdər bəy Aşurbəyov) — ბაქოს ნავთობმწარმოებელი და ქველმოქმედი. აჟდარ-ბეკ აშურბეკოვი დაიბადა 1858 წელს მუსახან-ბეკ აშურბეკოვის ოჯახში. იგი მიეკუთვნება აზერბაიჯანის ცნობილ გვაროვანთა - აშურბეკოვთან- დინასტიას. აჟდარ აშურბეკოვი ნავთობის ინდუსტრიით დაკავდა მე-19 საუკუნის ბოლოს და გახდა მილიონერი მას შემდეგ, რაც 1893 წელს მის მამულში საბუნჩიზე ნავთობის ჭაბურღილი გასკდა. ამ ინციდენტის შემდეგ აშურბეკოვი ყიდულობს კიდევ 5 ნავთობის ჭაბურღილს. აჟდარ აშურბეოვი უშუალოდ მართავს ორ მათგანს. დანარჩენ ორს აქირავებს ძმებ ნობელებზე, ერთს კი ფირმაზე სახელწოდებით ს. მ.შიბაევ. რევოლუციამდელი ბაქოს სხვა ნავთობმწარმოებლების მსგავსად, აჟდარ-ბეკ აშურბეკოვიც ეწეოდა სოციალურ საქმიანობას, რომელიც მნიშვნელოვან როლს ასრულებდა ქალაქის სოციალურ და კულტურულ განვითარებაში. 1912-1913 წლებში აჟდარ ბეი აშურბეკოვის ხარჯზე ქალაქში ცისფერი მეჩეთი შენდება სამოქალაქო ინჟინრის ზივერ-ბეკ აჰმედბეკოვის პროექტის მიხედვით ახალი ბაზრის წინ. ეს მეჩეთი ქალაქის მცხოვრებთა შორის ცნობილია აჟდარბექის მეჩეთად. გარდაიცვალა 1923 წელს. დაკრძალეს ბაქოში მის მიერ აშენებული ცისფერი მეჩეთის ეზოში. "Əjdərbəy" məscidi დაარქივებული 2023-01-29 საიტზე Wayback Machine. - აზერბაიჯანის რელიგიურ ორგანიზაციებთან მუშაობის სახელმწიფო კომიტეტის ოფიციალური ვებ-გვერდი ↑ Ашурбейли С. Б. История города Баку. Период средневековья. — Б.: Азернешр, 1992. — С. 408. — 337 с. ↑ Мир-Бабаев М. Ф. Краткая история азербайджанской нефти. — Б.: Азернешр, 2009. — С. 58. — 376 с. ↑ Фатуллаев Ш. Градостроительство Баку XIX—начала XX веков / Под ред. проф. В. И. Пилявского. — Ленинград: Стройиздат, 1978. — 215 с. ↑ 4.0 4.1 "Əjdərbəy" məscidi დაარქივებული 2023-01-29 საიტზე Wayback Machine. - აზერბაიჯანის რელიგიურ ორგანიზაციებთან მუშაობის სახელმწიფო კომიტეტის ოფიციალური ვებ-გვერდი
მწერლის სახლი (ბაქო)

მწერლის სახლი — მირ ჯალალ ფაშაევის სახლ-მუზეუმი, რომელიც მდებარეობს ბაქოში, აზერბაიჯანში. მწერლის სახლი გაიხსნა 2017 წლის 27 აპრილს იჩერიშეჰერში მდებარე შენობაში, სადაც ცხოვრობდა მწერალი, მეცნიერი, მასწავლებელი მირ ჯალალ ფაშაევი. მწერალი ამ სახლში 1920-1940 წლებში ცხოვრობდა. მწერლის სახლი მისი დაბადებიდან 109 წლისთავთან დაკავშირებით გარემონტდა. სწორედ ამ სახლში შექმნა მწერალმა „ახალგაზრდის მანიფესტი“ და რამდენიმე სატირული მოთხრობა. მუზეუმში გამოფენილია მწერლის ფოტოები, ასევე მისი წიგნები. 2017 წლის ბოლოს სახლ-მუზეუმში გაიხსნა აზერბაიჯანული ენის, კულტურისა და ლიტერატურის პოპულარიზაციის შემოქმედებითი ცენტრი. მირ ჯალალი Дом литератора в Ичери шехер Здесь жив дух Мир Джалала Пашаева
აზერბაიჯანის ბიბლიოთეკა მხედველობა დაქვეითებულთათვის

აზერბაიჯანის მხედველობა დაქვეითებულთათვის ბიბლიოთეკა (აზერ. Respublika Gözdən Əlillər Kitabxanası) — საინფორმაციო დაწესებულება მხედველობა დაქვეითებულთათვის აზერბაიჯანში. ბიბლიოთეკის ძირითადი საქმიანობაა ქვეყანაში მხედველობა დაქვეითებულთათვის ბრაილის შრიფტით დაბეჭდილი ლიტერატურითა და „სალაპარაკო წიგნებით“ (აუდიო) უზრუნველყოფა. ბიბლიოთეკა გაიხსნა 1981 წელს. მხედველობის პრობლემის მქონე პირთათვის საბიბლიოთეკო და საინფორმაციო სერვისების გაუმჯობესების მიზნით აზერბაიჯანის რესპუბლიკის უსინათლოთა საზოგადოების ცენტრალური ადმინისტრაციის პრეზიდიუმის 1980 წლის 23 მაისის გადაწყვეტილებით გამოიცა ბრძანება რესპუბლიკის ცენტრალური ბიბლიოთეკის დაარსების შესახებ. 1981 წლის 1 ივნისს ბიბლიოთეკა გაიხსნა. თუმცა, აზერბაიჯანის მხედველობის დაქვეითებულთა საზოგადოების ბიუჯეტში არსებული ფინანსური სირთულეების გამო, ბიბლიოთეკის თანამშრომელთა ანაზღაურების გადახდა და ახალი „სალაპარაკო წიგნების“ შეძენა ვერ მოხერხდა. 1994 წლის 1 იანვარს ბიბლიოთეკა გადაეცა აზერბაიჯანის რესპუბლიკის კულტურის სამინისტროს. მკითხველთათვის, რომლებიც მარტო ცხოვრობენ და არ შეუძლიათ თავისუფლად გადაადგილება, გათვალისწინებულია მობილური ბიბლიოთეკის სერვისები სახლში. გარდა ამისა, მოსწავლეებს ასწავლიან ლათინური ბრაილის შრიფტს, ასევე ასწავლიან კომპიუტერების გამოყენებას Caus ეკრანის წამკითხველის პროგრამული უზრუნველყოფით. ბიბლიოთეკას 1200 მკითხველი ჰყავს. ბიბლიოთეკამ მიიღო აზერბაიჯანის რესპუბლიკის პრეზიდენტის ბრძანებულებით გამოცემული 4976 წიგნი. მხედველობადაქვეითებულთა ბიბლიოთეკა აღჭურვილია თანამედროვე ტექნიკით. https://gerk.az/en/ - აზერბაიჯანის ბიბლიოთეკა მხედველობა დაქვეითებულთათვის (ოფიციალური ვებ-გვერდი) Respublika Gözdən Əlillər Kitabxanası
You Can't Hurry Love

You Can't Hurry Love — ჯგუფ The Supremes-ის 1966 წლის სიმღერა. გამოიცა სინგლის სახით ლეიბლზე Motown. ბრიტანეთის ჩარტში მოხვდა 5-ე, აშშ-ში - პირველ, ხოლო ავსტრალიაში - 10-ე პოზიციაზე. 16 წლის შემდეგ იგი მისი საკუთარი ვერსია ჩაიწერა ფილ კოლინზის მიერ. იგი ბრიტანეთის ჩარტის სათავეში 1983 წლის იანვარში მოხვდა. „You Can't Hurry Love“ — ინგლისელი მომღერალ და სიმღერების ავტორ ფილ კოლინზის სინგლი ალბომიდან Hello, I Must Be Going!. ეს არის ჯგუფის The Supremes 1966 წლის სიმღერის გადამღერება. აგრეთვე ცნობილია სიმღერის მუსიკალური ვიდეო, რომელშიც რამდენიმე კოლინზი დგას სტუდიაში და მღერის ამ სიმღერას. ↑ „Billboard Hot 100“. Billboard. Nielsen Company. 78 (38): 26. 1966. ციტირების თარიღი: 10 May 2011.
არმაღანი

არმაღანი (სომხ. Արմաղան) — ვულკანური მთა სომხეთში, გეღარქუნიქის პროვინციაში. მდებარეობს გეღამისა და ვარდენისის ქედების მიჯნაზე. სიმაღლე 2829,9 მ. კარგად შენახული შლაკურ-ლავური კონუსია. გეგმაში წაკვეთილი კონუსი რამდენადმე გადაჭიმულია მერიდიანული მიმართულებით. აქვს თითქმის სრულყოფილი ფორმა და სწორი კალთები. არმაღანის საფუძველის დიამეტრია 2000–2200 მ, ხოლო სიმაღლე 400–450 მ. ლავური მინდორის ფართობია 100 კმ². აგებულია შლაკებით, ლაპილებით, ქვიშებითა და იშვიათი ყუმბარებით. თავის მხრივ, ყუმბარები წარმოდგენილია შლაკური და გრეხილი ნაირსახეობებით. ყუმბარების ზომებია 10–40 სმ. ფხვიერი მასალებიდან უფრო იშვიათია მცირე ექსპლოზიური ნატეხები, რომელიც გარეგნულად ცოტაოდენ ობსიდიანს მოგვაგონებს. ტიპური მონოგენური ვულკანია, რომლის ასაკი ზოგიერთი მკვლევრის მიერ ჰოლოცენითაა განსაზღვრული. კონუსის სამხრეთ-დასავლეთ სექტორშია ნახევრადრგოლისებრი ნაპრალი. „ზედა“ ლავები მოკლებულია ექსპლოზიური დანალექების საფარველს. ზედა ნაწილშია კრატერული ძაბრი, რომლის დიამეტრია 400 მ, ხოლო სიღრმე 50 მ. მასში ჩამდგარია არმაღანის ტბა. ძაბრის კალთები დამრეცია; ჩრდილოეთით კრატერის სიღრმე 50 მ-ი, სამხრეთით თხემი დადაბლებულია. ვულკანის კონუსური სხეული გაკვეთილია არაღრმა სფეროსებრი ღარტაფით, რომელიც კონუსის მწვერვალისპირა ნაწილიდან იწყება და გადაჭიმულია თითქმის საფუძვლამდე ჩრდილო-აღმოსავლური მიმართულებით. ღარტაფის ზემოთებში ჭარბობს დაჟანგული მასალა; ქვემოთკენ მის ადგილს იკავებენ მუქი რუხი და შავი რუხი შლაკები და ლაპილები. არმაღანის ჩრდილო-დასავლეთ საფუძველთან გვხვდება გვერდითი კრატერი, რომელიც წარმოდგენილია მცირე რგოლისებრი ნაგებობით, რომლის სიმაღლე მერყეობს 4 მ-იდან 25 მ-მდე. კრატერის სიღრმეა 2.5–3 მ. მისი სამხრეთი და სამხრეთ-დასავლეთი ნაწილი აგებულია ძლიერ დაჟანგული შლაკებით, ლაპილებითა და შლაკური ყუმბარებით, რომელთა ზომებია 30–40 სმ. კრატერის კიდესთან, იქ, სადაც წარსულში სამლოცველო იდგა 2009 წელს აშენდა გუმბათოვანი ეკლესია, რომელიც ბაზალტის ქვითაა ნაგები. აქვეა ხაჩქარი. არმაღანი ბუნების ძეგლია. ↑ Геология Армянской ССР. Том 1. Геоморфология. Ереван, 1962 г., 640 стр. ↑ 2.0 2.1 2.2 2.3 Известия Академии наук Армянской ССР. XV, № 2, 1962 ↑ Известия НАН РА. Науки о Земле, 2004, LVII, № 1, 3–24 ↑ Հայաստանի Հանրապետության Կառավարություն
აირის მუდმივა

აირის მუდმივა (სიმბოლო: R {\displaystyle R} ) — ფიზიკური მუდმივა, რომელიც შედის 1 მოლი იდეალური აირის მდგომარეობაში განტოლებაში: p V = R T {\displaystyle pV=RT} (კლაპეირონის განტოლება), სადაც p {\displaystyle p} არის წნევა, V {\displaystyle V} — მოცულობა, T {\displaystyle T} — აბსოლუტური ტემპერატურა. აირის მუდმივას ფიზიკური შინაარსი გულისხმობს იმ მუშაობას, რომელსაც ასრულებს 1 მოლი აირი 1°-თ გათბობისას, თუ წნევა მუდმივია. მეორე მხრით, მუდმივი წნევისა და მუდმივი მოცულობის დროს მოლური თბოტევადობების სხვაობა c p − c V = R {\displaystyle c_{p}-c_{V}=R} (ყველა ძლიერ გაიშვიათებული აირისათვის). აირის მუდმივა რიცხობრივად გამოისახება შემდეგი ერთეულებით: 7000831446261815324♠8.31446261815324 ჯ⋅K−1⋅მოლი−1 7007831446261815324♠8.31446261815324×107 ერგი⋅K−1⋅მოლი−1 7000198720425864083♠1.98720425864083 კალ⋅K−1⋅მოლი−1 6998820573660809600♠0.082057366080960 ლ⋅ატმ⋅K−1⋅მოლი−1 1 მოლეკულასთან შეფარდებული უნივერსალური აირის მუდმივა არის ბოლცმანის მუდმივა. ქართული საბჭოთა ენციკლოპედია, ტ. 1, თბ., 1975. — გვ. 239.
ნიკოლოზ გუგუნავა

ნიკოლოზ გუგუნავა (დ. 22 იანვარი, 1946, თბილისი) — ქართველი ექიმი, მეცნიერი. 1969 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1969-1970 წლებში იყო სოფელ შაუმიანის საავადმყოფოს ექიმი-ოტოლარინგოლოგი. 1970-1971 წლებში თბილისის ტუბდისპანსერის ექიმი ოტოლარინგოლოგი. 1971-1986 წლებში თბილისის სახელმწიფო სამედიცინო ინსტიტუტის ყელ-ყურ-ცხვირის სნეულებათა კათედრის ასისტენტი. 1986 წლიდან რესპუბლიკური ცენტრალური კლინიკური საავადმყოფოს ყელ-ყურ-ცხვირის სნეულებათა განყოფილების გამგე. ავტორია 18 სამეცნიერო ნაშრომის , რომლებიც ეხება ყელ-ყურ-ცხვირის დაავადებათა დიაგნოსტიკისა და მკურნალობის თანამედროვე მეთოდებს. 1973 წელს საკანდიდატო დისერტაციის თემა — „ხახის ტონზილების გავლენა კუჭის სეკრეტორულ მოწმედებაზე დაიცვა.“ 1988 - რესპუბლიკის დამსახურებული ექიმი ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 81 ნიკოლოზ გუგუნავა — საქართველოს ბიოგრაფიული ლექსიკონი
ალექსანდრე გუგუციძე

ალექსანდრე გუგუციძე (დ. 2 მაისი, 1929, როხი) — ქართველი ექიმი, მეცნიერი. 1954 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1954-1963 წლებში იყო ფოთის მეზღვაურთა საავადმყოფოს ქირურგიული განყოფილების ორდინატორი. 1963-1966 წლებში თბილისის პირველი კლინიკური საავადმყოფოს გულ-მკერდის ქირურგიის განყოფილების ორდინატორი. 1966-1977 წლებში ლანჩხუთის ცენტრალური საავადმყოფოს ქირურგიული განყოფილების გამგე, რაიონის მთავარი ქირურგი. 1977-1991 წლებში საქართველოს ჯანდაცვის სამინისტროსთან არსებული მე-4 მთავარი სამმართველოს საავადმყოფო-პოლიკლინიკის ქირურგიული განყოფილების გამგე. 1991-1996 წლებში ტრავმატოლოგიისა და ორთოპედიის ცენტრის ქირურგი-კონსულტანტი. 1996 წლიდან ოჯახის ექიმის სამედიცინო ინსტიტუტის სამკურნალო ფაკულტეტის დეკანი 1966 წელს დაიცვა საკანდიდატო დისერტაციის თემა — „კუდმახვილა ჭიით გამოწვეული აპენდიციტის კლინიკისა და დიფერენციული დიაგნოზის საკითხისათვის.“ 1986 - რესპუბლიკის დამსახურებული ექიმი ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 82 ალექსანდრე გუგუციძე — საქართველოს ბიოგრაფიული ლექსიკონი
ნათელა გუნია

ნათელა გუნია (დ. 7 აგვისტო, 1941, მოსკოვი) — ქართველი ექიმი, მეცნიერი. 1965 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1965–1966 წლებში იყო რუსთავის საავადმყოფოს ექიმი–თერაპევტი. 1966–1975 წლებში თბილისის სახელმწიფო სამედიცინო ინსტიტუტის ჰოსპიტალური თერაპიის კათედრის უფროსი ლაბორანტი. 1975 წლის მარტიდან თბილისის სახელმწიფო სამედიცინო ინსტიტუტის ალერგოლოგიის კათედრის ასისტენტია. ავტორია 42 სამეცნიერო ნაშრომის, რომლებიც ეხება ჰუმორული და უჯრედული ფაქტორების როლს ბრონქული ასთმის პათოგენეზში. 1973 წელს საკანდიდატო დისერტაციის თემა — „ზოგიერთი ბიოლოგიურად აქტიური ნივთიერებისა და სენსიბილიზაციის ჰემატოლოგიური მაჩვენებლების კვლევა სხვადასხვა ფორმის ბრონქული ასთმის დროს დაიცვა.“ ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 82 ნათელა გუნია — საქართველოს ბიოგრაფიული ლექსიკონი
ჯონი გუნია

ჯონი გუნია (დ. 7 იანვარი, 1940, თბილისი) — ქართველი ექიმი, მეცნიერი. 1963 წელს დაამთავრა თბილისის სახელმწიფო სამედიცინო ინსტიტუტის სამკურნალკო ფაკულტეტი. 1963–1965 წლებში იყო სოფ.დურიფშის სასოფლო საავადმყოფოს ექიმი–ქირურგი. 1965–1966 წლებში თბილისის სასწრაფო სამედიცინო დახმარების შოკის ბრიგადის ექიმი–ქირურგი. 1966 წლიდან მუშაობს ნევროლოგიის ინსტიტუტში. ავტორია 87 სამეცნიერო ნაშრომის. ექიმი–ნეიროქირურგი, მედიცინის მეცნიერებათა კანდიდატი, ნევროლოგიის ინსტიტუტის ნეიროქირურგიული განყოფილების ხელმძღვანელი. წმინდა მიქაელ მთავარანგელოზის სახელობის კლინიკური საავადმყოფოს ნეიროქირურგი. 1970 წელს დაიცვა საკანდიდატო დისერტაციის თემა — „ზედა საგიტალური სინუსის კედლებისა და დიდი ნამგლისერბური მორჩის გაღიზიანების გავლენა სუნთქვასა და გულ–სისხლძარაღვთა სისტემაზე სხვადასხვა ანესთეზიის პირობებში.“ ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 83 ჯონი გუნია — საქართველოს ბიოგრაფიული ლექსიკონი
I Don't Care Anymore

„I Don't Care Anymore“ — ინგლისელი მომღერალ და სიმღერების ავტორ ფილ კოლინზის 1983 წლის სიმღერა და სინგლი ალბომიდან Hello, I Must Be Going!. სიმღერის განწყობა საკმაოდ ბნელია, ისევე როგორც ალბომის სხვა სიმღერების. მასში გამოყენებულია იგივე კომპოზიციური წყობა, როგორც „In the Air Tonight“-ში - ორივეს ხსნის მძლავრი სოლო დასარტყამ ინსტრუმენტებსა და სინთეზატორის ფონი. ტექსტი ახლოს არის ფილ კოლინზის პირადი ცხოვრების ისტორიასთან და საკმაოდ გამოკვეთილად ჩანს კოლინზის აგრესია ყოფილი მეუღლის მიმართ. I Don't Care Anymore The West Side I Don't Care Anymore Don't Let Him Steal Your Heart Away I Don't Care Anymore Don't Let Him Steal Your Heart Away And So to F [საკონცერტო] ↑ http://www.discogs.com/Phil-Collins-I-Dont-Care-Anymore/release/2135621
Don't Let Him Steal Your Heart Away

„Don't Let Him Steal Your Heart Away“ — ინგლისელი მომღერალ და სიმღერების ავტორ ფილ კოლინზის 1983 წლის სიმღერა და სინგლი ალბომიდან Hello, I Must Be Going!. ეს არის მეოთხე სინგლი ამ ალბომიდან, რომელიც გამოიცა სინგლის სახით. მას წარმატება ჩარტში არ ჰქონია, თუმცა 2004 წელს პრომო-სინგლის სახით გამოცემით მოხვდა რამდენიმე ამერიკული სადგურის ეთერში და #5 პოზიცია დაიკავა. იგი აგრეთვე აღსანიშნავია თავისი სამგანზომილებიანი ყდით. Don't Let Him Steal Your Heart Away Thunder and Lightning Don't Let Him Steal Your Heart Away And So to F (საკონცერტო) ↑ http://www.discogs.com/Phil-Collins-Dont-Let-Him-Steal-Your-Heart-Away/release/3808415
Against All Odds (Take a Look at Me Now)

„Against All Odds (Take a Look at Me Now)“ (ქართ. ყოველგვარი უცნაურობის მიუხედავად) — ინგლისელი მომღერალ და სიმღერების ავტორ ფილ კოლინზის სიმღერა და სინგლი, რომელიც შეტანილია ფილმში „ყოველგვარი უცნაურობის მიუხედავად“. იგი კოლინზის ერთ-ერთი პოპულარული რომანტიკული ბალადაა, რომლის პერსონაჟი მისგან წასულ საყვარელ ადამიანთან ურთიერთობის აღდგენას ცდილობს. პირველად კოლინზის კარიერაში სიმღერა მოხვდა ბილბორდის ცხელი ასეულის პირველ პოზიციაზე. სიმღერა შემდგომში შესრულებული იქნა სხვა მუსიკოსების მიერ, რომელთა ვერსიები წარმატებული იყო აშშ-სა და ბრიტანეთში. აღსანიშნავია მერაია კერისა და ჯგუფ Westlife-ის ვერსია, რომელიც ბრიტანეთში 2000 წლის სექტემბერში პირველ პოზიციაზე მოხვდა. ფილ კოლინზი - Against All Odds (Take A Look At Me Now) - 3:24 ლარი კარლტონი და მიშელ კოლომბიე - The Search (Main Title Theme From „Against All Odds“) - 3:33 „Against All Odds“ ერთ-ერთი სინგლია მერაია კერის ალბომიდან Rainbow. მისი პროდიუსერები არიან კერი, ჯეიმზ ჰარის III და ტერი ლუისი. იგი გამოვიდა 2000 წლის 3 ოქტომბერს. სიმღერა აშშ-ში კომერციული ან რადიო სინგლის სახით არ გამოსულა. იგი უკანასკნელი სინგლია, რომელიც მერაიამ Columbia Records-სთან თანამშრომლობით ჩაწერა. სიმღერა რამდენიმე ქვეყნის საუკეთესო ოცეულში შევიდა, საუკეთესო შედეგი კი ნორვეგიის ჩარტში აჩვენა, სადაც მეორე ადგილი დაიკავა. „Against All Odds“ კერიმ ცოცხლად არაერთხელ შეასრულა, მათ შორის თავის ძველ სკოლაში გამართულ მინი-კონცერტზე, სახელად „The Mariah Carey Homecoming Special“. რამდენიმე თვის შემდეგ, 2000 წლის სექტემბერში კერისა და Westlife-ის დუეტი გამოვიდა, როგორც ამ უკანასკნელის მეორე ალბომის Coast to Coast პირველი სინგლი. მერაიას სიმღერა ხელახლა არ ჩაუწერია, თუმცა მის სოლო ვერსიასთან შედარებით მუსიკა ოდნავ შეცვლილია. გაერთიანებულ სამეფოსა და ირლანდიაში სიმღერა უფრო წარმატებული აღმოჩნდა, ვიდრე კერის სოლო ვერსია. ამ ქვეყნებში მან პირველი ადგილი დაიკავა, გაერთიანებულ სამეფოში კი იგი კერის მეორე #1 სინგლი გახდა. საერთო ჯამში, გაერთიანებულ სამეფოში სიმღერის 375,000 ეგზემპლარი გაიყიდა. სიმღერის ოფიციალურ მუსიკალურ ვიდეოში ჩანს, თუ როგორ წერენ კერი და Westlife მას სტუდიაში და როგორ მოგზაურობენ ისინი კუნძულ კაპრიზე. გაერთიანებულ სამეფოში ასევე გამოვიდა ამავე ვერსიის Westlife-ის ქავერი. ↑ Stark, David (2002-11-16). „Collin's Writing Yields Hits For Many“. Billboard: 38. ციტირების თარიღი: 2011-09-03. ↑ Bronson, Fred (2000-11-18). „Found The 'Love' Of A Westlife Time“. Billboard: 124. ციტირების თარიღი: 2011-09-03. ↑ Mariah Carey official top 20 best-selling singles in the UK დაარქივებული 2011-06-06 საიტზე Wayback Machine. MTV. retrieved: 2010-05-03. ↑ Westlife Against All Odds UK DOUBLE CD SINGLE SET (166322). Eil.com (2000-09-22). ციტირების თარიღი: 2011-11-12.
ლუკინა-იამა

ლუკინა-იამა (ხორ. Lukina jama) — კარსტული მღვიმე ხორვატიაში. მდებარეობს ველებიტის ქედზე, ზღვის დონიდან 1438 მ სიმაღლეზე. გამომუშავებულია კირქვებში. შესასვლელის ზომებია 22.5х5 მ. სიგრძე 3731 მ, სიღრმე 1431 მ. ხორვატიის უღრმესი მღვიმეა. შესასვლელიდან 320 მ-ზე პრაქტიკულად ვერტიკალურია. 50 მ-დან 320 მ-მდე გვხვდება ყინული და თოვლი. 53 მ-დან 178 მ-მდე ორი გვერდითი დერეფანია. შესასვლელიდან 558 მ-ზე უკავშირდება მღვიმე ტროიამა, რის გამოც ცნობილია აგრეთვე ლუკინა-იამა-ტროიამას სახელწოდებით. მოქცეულია ჩრდილოეთ ველებიტის ეროვნული პარკის ტერიტორიაზე. მღვიმე აღმოაჩინეს სლოვაკმა სპელეოლოგებმა 1992 წელს. 1994 წელს ფსკერზე აღმოაჩინეს წურბელას აქამდე უცნობი სახეობა Erpobdella mestrovi. მსოფლიოს უღრმესი მღვიმეების სია ↑ Cavernes du Québec - Guide de spéléologie. 2021 ↑ Jamski sustav Lukina jama-Trojama ↑ A cave leech from Croatia with unique morphological features
ფილიპინების ავტონომიური რეგიონები

ფილიპინების ავტონომიური რეგიონი (ფილ: rehiyong awtonomo ng Pilipinas}}) ― პირველი დონის ადმინისტრაციული დანაყოფი ფილიპინებში, რომელსაც რეგიონის მასშტაბით რიგი სფეროების დამოუკიდებლად კონტროლის უფლება აქვს. ფილიპინების კონსიტუტიციით ორი ავტონომიური რეგიონია აღიარებული: კორდილერის ადმინისტრაციული რეგიონი და ბანგსამორო. 2023 წლისთვის ქვეყნის ერთადერთი ავტონომიური რეგიონი ბანგსამოროა მინდანაოზე, სადაც მოსახლეობის დიდ ნაწილს მუსლიმები შეადგენენ. მთავარი სტატია: ბანგსამორო. ბანგსამოროს ავტონომიური რეგიონი მუსლიმურ მინდანაოში შეიქმნა მუსლიმური მინდანაოს ავტონომიური რეგიონის ძირითადი კანონის, ბანგსამოროს ორგანული კანონის შესაბამისად, 2019 წლის 21 იანვარსა და 6 თებერვალს ჩატარებული ბანგსამოროს ავტონომიის პლებისციტის საფუძველზე. რატიფიკაცია რამდენიმე დღის შემდეგ, 25 იანვარს საარჩევნო კომისიამ მოახდინა. ფილიპინების რეგიონები ფილიპინების პროვინციები ↑ Depasupil, William; TMT; Reyes, Dempsey (January 23, 2019). „'Yes' vote prevails in 4 of 5 provinces“. The Manila Times. დაარქივებულია ორიგინალიდან — January 24, 2019. ციტირების თარიღი: January 23, 2019. ↑ Galvez, Daphne (January 22, 2019). „Zubiri: Overwhelming 'yes' vote for BOL shows Mindanao shedding its history of conflict“. Inquirer.net. ციტირების თარიღი: January 22, 2019. ↑ Esguerra, Christian V. (January 25, 2019). „New era dawns for Bangsamoro as stronger autonomy law ratified“. ABS-CBN News. ციტირების თარიღი: January 25, 2018.
Sussudio

„Sussudio“ — ინგლისელი მომღერალ და სიმღერების ავტორ ფილ კოლინზის სიმღერა და სინგლი, რომელიც შეტანილია ალბომში No Jacket Required. ეს არის კოლინზის ერთ-ერთი პოპულარული სიმღერა, რომელმაც წარმატებით მოიარა რამდენიმე ქვეყნის რეიტინგები. Sussudio The Man with the Horn Sussudio I Like the Way Sussudio (ვრცელი მიქსი) Sussudio The Man with the Horn Sussudio Sussudio (ვრცელი მიქსი) ↑ Dean, Maury (2003). Rock N' Roll Gold Rush. Algora, გვ. 160. ISBN 0-87586-207-1.
ლია გუდაძე

ლია გუდაძე (დ. 11 დეკემბერი, 1940, თბილისი) — ქართველი თეატრისა და კინოს მსახიობი, საქართველოს სსრ დამსახურებული არტისტი (1981). 1963 წელს დაამთავრა შოთა რუსთაველის სახელობის თეატრალური ინსტიტუტის სამსახიობო ფაკულტეტი. 1963-1992 წლებში მოღვაწეობდა რუსთაველის სახელობის თეატრში. სტუდენტობისას მონაწილეობდა კინოგადაღებებში: „გლახის ნაამბობი“ (რეჟ. ლ. ესაკია, 1961); „კეთილი ადამიანები“ (რეჟ. შ. მანაგაძე, 1961). ერთნაირად ბრწყინავდა როგორც თეატრის სცენაზე, ასევე კინოფილმებში. გადაღებულია 40-ზე მეტ ფილმში. ერთ-ერთი მთავარი როლი შეასრულა კომედიაში „ლონდრე“ (რეჟ. თ. მელიავა, 1966, ამეთვისტო). გადაღებულია ფილმებში: „უყაიმო თამაში“ (რეჟ. ი. ქავთარაძე, 1966); „არ იდარდო“ (რეჟ. გ. დანელია, 1969); „ვერის უბნის მელოდიები“ (რეჟ. გ. შენგელაია, 1973); „სოფლის აშიკი“ (რეჟ. რ. ჭარხალაშვილი, 1976); „დათა თუთაშხია“ (რეჟ. გ. ლორთქიფანიძე, გ. გაბესკირია, 1978); „მეცამეტე გოჭი“ (რეჟ. რ. ჭარხალაშვილი, 1979); „იცოცხლე გენაცვალე!“ (რეჟ. თ. გომელაური, ვ. კიკაბიძე, 1981); „გმადლობთ, რატილი“ (რეჟ. გ. კალატოზიშვილი, 1984); „ახალი არკადია“ (რეჟ. თ. ფალავანდიშვილი, 1986); „გამოცხადება“ (რეჟ. გ. მატარაძე, 1988), „მდგმურები“ (რეჟ. დ. ჯანელიძე, 1989), „ცხოვრება დონ კიხოტისა და სანჩოსი“ (რეჟ. რ. ჩხეიძე, 1989); „ოქროს ობობა“ (რეჟ. მ. ანთაძე, გ. ქავთარაძე, დ. კვარაცხელია, 1992), „ქუჩის დღეები“ (რეჟ. დ. კოღუაშვილი, 2010). ლია გუდაძე — საქართველოს ბიოგრაფიული ლექსიკონი ლია გუდაძე — ეროვნული ფილმოგრაფია ლია გუდაძე — კინოფილმების ინტერნეტ მონაცემთა ბაზა (ინგლისური) ↑ საქართველოს სსრ-ის უმაღლესი საბჭოს უწყებები. 1981. № 11. გვ. 16.